Noli me tangere (Franciscus de Giudicis)
Vide etiam paginam fere homonymam: Noli me tangere. "Noli me tangere" est pictura olim muralis, hodie in tabulam conversa, a Francisco de Giudicis inter annos fere 1520 et 1525 confecta. "Noli me tangere" vel Graece "Μή μου ἅπτου" fuerunt verba ab Iesu dicta in narratione evangelii Ioannis (20.17) quo tempore Maria Magdalena eum post resurrectionem recognoverit. Haec pictura hodie in cenaculo iuxta S. Salvium Florentiae ostentatur. Eandem rem nuper pinxerat Andreas Sartius, quae tabula in eodem cenaculo videtur.